
HOTĂRÂRE

cu privire la remunerarea reprezentantului Consiliului de Observatori

în instanţele de judecată
În conformitate cu prevederile art.56 alin.(6) din Codul audiovizualului al Republicii Moldova şi în baza
p.43 lit.a)-c) din Regulamentul Consiliului de Observatori al Instituţiei Publice Naţionale a Audiovizualului Compania „Teleradio-Moldova”, aprobat prin Hotărîrea Consiliului de Observatori nr.1/3 din 09.02.2007,
p.4 lit.a) din Hotărârea Consiliului de Observatori nr.1/127 din 05.02.2010 cu privire la reprezentantul Consiliului de Observatori în instanţele de judecată,
în urma examinării informației prezentate de președintele Consiliului de Observatori al IPNA Compania „Teleradio-Moldova”,
Consiliul de Observatori

HOTĂRĂŞTE:
1. Se ia act de executarea, de către președintele Companiei, a Hotărârii Consiliului de Observatori nr.1/239 din 08.12.2010 cu privire la remunerarea reprezentantului Consiliului de Observatori în instanţele de judecată, Hotărârii Consiliului de Observatori nr.24 din 09.03.2011 cu privire la remunerarea reprezentantului Consiliului de Observatori în instanţele de judecată, Hotărârii Consiliului de Observatori nr.83 din 17.06.2011 cu privire la remunerarea reprezentantului Consiliului de Observatori în instanţele de judecată.
2. În termen de 10 zile lucrătoare din ziua prezentării Actului de îndeplinire a lucrărilor, prevăzut în Contractul individual de muncă pentru perioada îndeplinirii unor anumite lucrări din 8 februarie 2010, preşedintele Companiei va achita reprezentantului Consiliului de Observatori în litigiul A.Răileanu împotriva CO al IPNA Compania „Teleradio-Moldova” cuantumul remuneraţiei de 2 (două) mii de lei pentru activitatea în instanța de apel.

3. În termen de 10 zile lucrătoare din ziua prezentării Actului de îndeplinire a lucrărilor, prevăzut în Contractul individual de muncă pentru perioada îndeplinirii unor anumite lucrări din 8 februarie 2010, preşedintele Companiei va achita reprezentantului Consiliului de Observatori în litigiul V.Todercan împotriva CO al IPNA Compania „Teleradio-Moldova” cuantumul remuneraţiei de 2 (două) mii de lei pentru activitatea în instanța de recurs.
3. Prezenta hotărâre intră în vigoare în ziua adoptării.
Prezenta hotărâre a fost adoptată cu votul a 6 membri ai Consiliului de Observatori.
Preşedintele

Consiliului de Observatori                                                       Eugeniu Rîbca

Secretarul şedinţei

Consiliului de Observatori                                                      Viorica Bogatu

